EkBass/fiwiki-20250220-pages-articles huggingface dataset:
Kim Woo-bin

Kim Woo-bin (, synt. Kim Hyun-joong, ; s. 16. heinäkuuta 1989 Soul, Korean tasavalta) on korealainen näyttelijä ja malli. == Aiheesta muualla == * Kim Woo-bin in sivu SidusHQ-sivustolla Luokka:Eteläkorealaiset näyttelijät Luokka:Vuonna 1989 syntyneet Luokka:Elävät henkilöt
Sangsokjadeul

Sangsokjadeul (, ) on eteläkorealainen televisiosarja, joka näytettiin SBS- kanavalla vuonna 2013. Päärooleissa näyttelivät Lee Min-ho, Park Shin-hye ja Kim Woo-bin. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:SBS:n televisiosarjat
Kkotboda namja

Kkotboda namja (, ) on eteläkorealainen televisiosarja vuodelta 2009. Pääosia sarjassa näyttelivät Lee Min-ho, Kim Hyun-joong, Kim Bum, Ku Hye-sun, Kim Joon ja Kim So-eun. Sarjaa esitettiin KBS2-kanavalla 5. tammikuuta–31. maaliskuuta 2009 maanantaisin ja tiistaisin kello 22:00 yhteensä 25 jakson verran. Sarja perustuu japanilaiseen shōjomangaan Hana yori dango, jonka on laatinut Yōko Kamio. Se on tuhkimotarina köyhästä mutta sisukkaasta, yksityistä eliittikoulua käyvästä koulutytöstä, josta koulun neljän rikkaan ja komean pojan F4-nimellä tunnettu ryhmä kiinnostuu. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2000-vuosikymmenen televisiosarjat Luokka:Eteläkorealaiset komediasarjat Luokka:KBS:n televisiosarjat
Naegen neomu sarangseureoun geunyeo

Naegen neomu sarangseureoun geunyeo (, ) on eteläkorealainen TV-sarja, jonka päärooleissa ovat Rain, L ja Krystal Jung. Sarjaa esitti eteläkorealainen televisioyhtiö SBS vuonna 2014. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:SBS:n televisiosarjat
Minyeo-ui tansaeng

Minyeo-ui tansaeng (, ) on televisioyhtiö SBS:n esittämä eteläkorealainen TV- sarja. Sen päärooleissa ovat Joo Sang-wook, Han Ye-seul ja Jung Gyu-woon. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:SBS:n televisiosarjat
Pinocchio (televisiosarja)

Pinocchio () on televisioyhtiö SBS:n esittämä eteläkorealainen TV-sarja. Sen päärooleissa ovat Lee Jong-suk, Park Shin-hye ja Kim Young-kwang. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2010-luvun televisiosarjat Luokka:Eteläkorealaiset komediasarjat Luokka:SBS:n televisiosarjat
Byeoreseo on geudae

Byeoreseo on geudae (, ) on televisioyhtiö SBS:n esittämä eteläkorealainen televisiosarja. Sen päärooleissa ovat Kim Soo-hyun, Jun Ji-hyun, Park Hae-jin ja Yoo In-na. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:2010-luvun scifi-sarjat Luokka:Eteläkorealaiset komediasarjat Luokka:Eteläkorealaiset fantasiasarjat Luokka:Eteläkorealaiset scifi-sarjat Luokka:SBS:n televisiosarjat
Alandica

Alandica on Maarianhaminan Itäsatamassa sijaitseva kulttuuri- ja kongressitalo. Vuonna 2009 avatun talon omistaa Ahvenanmaan maakuntahallitus, ja sen toimintaa ylläpitää vieressä sijaitseva, Wiklöf Holding -konserniin kuuluva Ahvenanmaan suurin hotelli Arkipelag.Majoitus, Alandica. Viitattu 9.1.2016. Alandican on suunnitellut tanskalainen arkkitehtitoimisto Kjær & Richter. Talo on rakennettu betonista maastoa myötäillen loivalle rantapenkereelle. Kongressirakennus koostuu kolmesta saarekkeesta. Rakennuksen keskellä sijaitsevat merelle avautuvat lämpiöt, jotka toimivat myös näyttelytiloina. 600-paikkainen suuri sali sijaitsee pohjoisessa saarekkeessa, ja eteläinen saareke koostuu 200-paikkaisesta, muunneltavasta auditoriosta ja seitsemästä pienemmästä kokoushuoneesta.Kokous, Alandica. Viitattu 9.1.2016.Hopeasaari, Virpi: Alandica toistaa saariston ääntä, Hedline, Oy Hedengren Ab:n asiakaslehti, marraskuu 2009, s. 4. Viitattu 9.1.2016. Vuonna 2011 talossa vieraili lähes 42 000 kävijää. Heistä noin 22 300 kävi kulttuuritilaisuuksissa ja vajaat 20 000 oli kokousvieraita, kuten yhtiökokousten, pokeriturnausten ja messujen kävijöitä.41.748 besökte Alandica i fjol, Ålandstidningen 9.1.2012. Viitattu 9.1.2016. Alandicassa ovat konsertoineet muiden muassa Glenn Miller Orchestra,Glenn Miller Orchestra Finlandia-talossa 14.3.2015 , kohokohdat.fi. Viitattu 9.1.2016. Carola HäggkvistCarola bjöd på mäktig show på Alandica , Ny Åland 14.3.2015. Viitattu 9.1.2016. ja itävaltalainen Schönbrunner Schlossorchester.Konsert: Nyårskonserten 2016 Schönbrunns slottsorkester, Alandica, aland.com. Viitattu 9.1.2016. Alandicassa näytetään myös elokuvia.Fullsatt på Harry Potter premiär, Ålandstidningen 18.7.2009. Viitattu 9.1.2016. Kesällä 2014 Alandicassa kantaesitettiin Katarina Gäddnäsn kirjoittama ja Karólína Eiríksdóttirin säveltämä ooppera Magnus-Maria, jonka ohjasi Suzanne Osten ja kapellimestarina toimi Anna-Maria Helsing.Tiikkaja, Samuel: Väkevä draama värittää oopperaa, Magnus-Maria kuvaa taitavasti yhteisön ja poikkeavan yksilön vaikeaa suhdetta, Helsingin Sanomat 17.7.2014. Viitattu 9.1.2016. Talossa toimii Teater Alandica, jonka piirissä toimii myös lasten ja nuorten teatterikoulu.Välkomnar alla åldrar till ny teaterskola , Ålandstidningen 12.1.2015. Viitattu 9.1.2016. Joulukuussa 2009 paljastettiin Alandican pääoven eteen sijoitettu Satu Kiljusen alumiiniveistos Swing.Kritik mot Alandica- skulpturens placering , Ålandstidningen 14.12.2009. Viitattu 9.1.2016. ==Hankkeen historiaa== Jo 1970-luvulla alkoi Ahvenanmaalla keskustelu oman kulttuuritalon ja kongressikeskuksen rakentamiseksi, koska Ahvenanmaan itsehallintotalon tilat olivat vain satunnaisesti ulkopuolisten käytettävinä. 1990-luvulla järjestettiin arkkitehtikilpailu, ja vuonna 2007 taloa päästiin lopulta rakentamaan voittaneen tanskalaisehdotuksen perusteella. ==Lähteet== ==Aiheesta muualla== *Alandican verkkosivusto Luokka:Maarianhaminan rakennukset ja rakennelmat Luokka:Suomen konserttitalot
Minamisineyo

Minamisineyo (, ) on televisioyhtiö SBS:n esittämä eteläkorealainen TV-sarja. Sen päärooleissa ovat Park Shin-hye, Jang Keun-suk, Jung Yong-hwa ja Lee Hong- gi. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2000-vuosikymmenen televisiosarjat Luokka:Eteläkorealaiset komediasarjat Luokka:SBS:n televisiosarjat
Suomen judoliitto

Suomen judoliitto ry on vuonna 1958 perustettuSuomen judoliitto; YTJ judoyhdistys. Suomen judoliitossa oli 2008 noin 12 500 aktiivia jäsentä kaikkiaan 118 judoseurassa. Suomen judoliitto ry on Olympiakomitean jäsen. Suomen judoliitto on Euroopan judoliiton ja kansainvälisen judoliiton jäsen. == Jäsenseuroja == *Chikara, Helsingin Tarmon judojaosto *Meido-Kan *Oulun Judokerho *Tikkurilan judokat *Turun Judoseura *Ylämaan judoseura Yudo *Orimattilan Judoseura == Liiton puheenjohtajat == * 2013-2015 Esa NiemiEsa Niemi Judoliiton puheenjohtajaksi – Judoliitolle merkittävä sponsorisopimus; Suomen judoliitto * 2016-2018 Marko LaaksonenMarko Laaksonen Judoliiton puheenjohtajaksi; Suomen judoliitto * 2019-2020 Marko Laaksonen * 2021-2023 Esa Niemi == Talous == Suomen Judoliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1 935 000 euroa. Vuosittainen tuki on ollut vuodesta 2023 lähtien 307 000 euroa. == Katso myös == *Judo Suomessa == Lähteet == == Aiheesta muualla == * Suomen Judoliitto Luokka:Suomalaiset urheilujärjestöt Luokka:Budōlajit Suomessa
Chanranhan yusan

Chanranhan yusan (, ) on televisioyhtiö SBS:n esittämä eteläkorealainen TV- sarja. Sen päärooleissa ovat Han Hyo-joo, Lee Seung-gi ja Bae Soo-bin. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2000-vuosikymmenen televisiosarjat Luokka:SBS:n televisiosarjat
Oktapbang wangseja

Oktapbang wangseja (, ) on televisioyhtiö SBS:n esittämä eteläkorealainen TV- sarja. Sen päärooleissa ovat Park Yuchun, Han Ji-min ja Jeong Yu-mi. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:Eteläkorealaiset fantasiasarjat Luokka:SBS:n televisiosarjat
Jugun-ui taeyang

Jugun-ui taeyang (, ) on eteläkorealainen SBS:n tuottama TV-sarja, joka näytettiin vuonna 2013. Pääosissa olivat Gong Hyo-jin ja So Ji-sub. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:Eteläkorealaiset fantasiasarjat Luokka:SBS:n televisiosarjat
Viktor Tšehov

Viktor Grigorjevitš Tšehov (, 1901 nykyisen Voronežin alueen Kantemirovka – 29. heinäkuuta 1988 Volgograd) oli neuvostovenäläinen kirjailija. Viktor Tšehov syntyi musiikinopettajan perheeseen. Hänen ensimmäiset teoksensa ilmestyivät vuonna 1923. Hän kirjoitti näytelmiä ja opiskeli Leningradin työväen kirjallisuusinstituutissa. Vuodesta 1934 lähtien Tšehov asui ja työskenteli Neuvosto-Karjalassa. Vuonna 1937 hänet hyväksyttiin Neuvostoliiton kirjailijaliiton jäseneksi. Vuonna 1939 Tšehov julkaisi historiallisen romaanin Villitsijät (Vozmutiteli, myös Klim Sobolev, 1954). Sen aiheena on Aunuksen talonpoikaiskapina vuosina 1769–1771. Tšehov osallistui toiseen maailmansotaan ja julkaisi sen jälkeen kaksiosaisen sotaromaanin Na pravom flange (”Oikealla sivustalla”, 1946–1947, 1950). Vuonna 1952 kirjailija muutti Stalingradiin, jossa hän työskenteli paikallisen kirjallisuusalmanakan toimittajana ja kirjailijaliiton virkailijana. Hänen myöhemmät teoksensa on omistettu kaupungin sota- ja vallankumoushistorialle. ==Suomennettu teos== * Villitsijät: historiallinen romaani. Suom. Nikolai Jaakkola. Petroskoi: Karjalais-suomalaisen SNT:n valtion kustannusliike, 1950. ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1901 syntyneet Luokka:Vuonna 1988 kuolleet
Darja Storožilova

Darja Andrejevna Storožilova (, s. 4. helmikuuta 1993 Obninsk, Venäjä) on venäläinen maastohiihtäjä. Storožilova debytoi maailmancupissa maaliskuussa 2015 Lahden 10 kilometrin perinteisen hiihtotavan kilpailussa sijoittuen 45:nneksi. Hänen paras sijoituksensa on 24. tila Tour de Skin Toblachin 5 kilometrin kilpailusta tammikuulta 2016. Storožilova saavutti hopeaa 10 kilometrin kilpailusta vuoden 2015 nuorten MM-kilpailuista. == Lähteet == Luokka:Venäläiset maastohiihtäjät Luokka:Vuonna 1993 syntyneet Luokka:Elävät henkilöt
Adipamidi

Adipamidi eli heksaanidiamidi (C6H12N2O2) on amideihin kuuluva orgaaninen yhdiste. Yhdistettä voidaan käyttää polymeerien valmistuksessa monomeerina. ==Ominaisuudet== Huoneenlämpötilassa adipamidi on valkoista kiteistä ainetta. Yhdiste liukenee suhteellisen niukasti veteen, mutta liukenee erittäin hyvin esimerkiksi etanoliin.Judith P. Oppenheim & Gary L. Dickerson: Adipic Acid, Kirk-Othmer Encyclopedia of Chemical Technology, John Wiley & Sons, New York, 2014. Viitattu 9.1.2016 ==Valmistus ja käyttö== Adipamidia voidaan valmistaa kuumentamalla ammoniumadipaattia tai dimetyyliadipaatin ja väkevän ammoniakin vesiliuoksen eli ammoniumhydroksidin välisellä reaktiolla. Adipamidi reagoi heksametyleenidiamiinin kanssa muodostaen polyamideihin kuuluvaa Nylon 6,6:taJoseph N. Weber: Polyamides, Kirk-Othmer Encyclopedia of Chemical Technology, John Wiley & Sons, New York, 2011. Viitattu 9.1.2016. Yhdiste voidaan myös pelkistää vedyttämällä heksametyleenidiamiiniksi. ==Lähteet== Luokka:Amidit
Peter Lundberg

Peter Lundberg (s. 15. huhtikuuta 1981 Finström) on suomalainen jalkapallovalmentaja ja entinen jalkapalloilija. Hän toimii Veikkausliigassa pelaavan IFK Mariehamnin päävalmentajana. == Ura == Hyökkääjänä pelannut Lundberg edusti juniorina muun muassa ruotsalaista IFK Norrköpingiä. Suomen maajoukkueissa hän pelasi kaksi poikamaaottelua. Kaudeksi 2000 Lundberg palasi kotisaarelleen Ahvenanmaalle ja liittyi IFK Mariehamnin joukkueeseen, jota hän oli tulevina vuosina nostamassa Kakkosesta Veikkausliigaan. Liigadebyyttinsä Lundberg teki 28. huhtikuuta 2005 kotiottelussa Rovaniemen Palloseuraa vastaan, ja hän pelasi kausina 2005–2007 yhteensä 28 liigaottelussa. Kaudella 2005 liigaa IFK:ssa pelasi myös Lundbergin kaksoisveli, maalivahti Tommy Lundberg. Kaudet 2006–2007 Lundberg vietti pääasiassa IFK:n farmiseurassa IF Finströms Kamraternassa. Sittemmin hän edusti opiskelupaikkakuntansa Örebron Rynninge IK:ta Ruotsin toisessa ja kolmannessa divisioonassa. Kaudet 2012–2015 Lundberg toimi Pekka Lyyskin apulaisvalmentajana IFK Mariehamnissa. Yhteistyö huipentui Suomen Cupin mestaruuteen kaudella 2015. Lyyskin jätettyä IFK:n kauden päätteeksi Lundbergistä tuli kokeneen Kari Virtasen ohella joukkueen päävalmentaja. Kahden päävalmentajan järjestelyn tarkoitus on koulia Lundbergiä edelleen ja täyttää lisenssivaatimukset. Kaudella 2016 kaksikko valmensi IFK:n Veikkausliigan mestariksi. Heidät valittiin myös vuoden liigavalmentajiksi. Kaudeksi 2017 IFK:n päävalmentajavastuu siirtyi kokonaisuudessaan Lundbergille ja Kari Virtanen siirtyi neuvonantajan rooliin. == Saavutukset == Päävalmentajana * Suomen-mestaruus: 2016 (yhdessä Kari Virtasen kanssa) * Vuoden liigavalmentaja: 2016 (yhdessä Kari Virtasen kanssa) == Lähteet == == Aiheesta muualla == * Peter Lundberg IFK Mariehamnin sivustolla Luokka:Elävät henkilöt Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Ahvenanmaalaiset jalkapalloilijat Luokka:Vuonna 1981 syntyneet
John Smith (soutaja)

John Smith (s. 12. tammikuuta 1990 Germiston) on eteläafrikkalainen soudun olympiavoittaja. 190 senttimetriä pitkä ja 70 kilogrammaa painava Smith edustaa TuksSport- seuraa.https://worldrowing.com/athlete/53645ef8-4e91-49d5-8c7a-ade3cd2b0e74 Smith voitti kultaa kevyestä perämiehettömässä nelosessa vuoden 2012 kesäolympialaisissa yhdessä James Thompsonin, Lawrence Ndlovun ja Matthew Brittainin kanssa.http://www.sports-reference.com/olympics/athletes/sm/john- smith-4.html Vuoden 2014 MM-kilpailuista Smith saavutti Thompsonin kanssa kultaa kevyestä pariairokaksikosta. Nuorten MM-kilpailuista hänellä on yksi kulta. == Lähteet == Luokka:Eteläafrikkalaiset soutajat Luokka:Eteläafrikkalaiset olympiavoittajat Luokka:Vuonna 1990 syntyneet Luokka:Elävät henkilöt
Kirjaslampi (Kihniö)

Kirjaslampi on Pirkanmaalla Kihniössä ja Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kirjaslampi on osa Nerkoonjärven valuma-aluetta. == Maantietoa == Lammen pituus on 270 metriä, leveys 150 metriä ja sen pinta-ala on 3,1 hehtaaria. Se sijaitsee Kihniön ja Parkanon välisellä rajalla Hirviperällä Kirjasnevan suoalueella. Suo on ojitettu ja osittain turvetuotannossa. Vain muutama suo-oja on yhdistetty lampeen ja turvetuotantoalueen vedet virtaavat pääosin lammen ohitse alajuoksulle viereisen Hirvinevan tuotantoalueen vesien mukana. Lammen laskuoja yhtyy suo-ojiin ja virtaa niiden mukana Hirvijärveen ja siitä eteenpäin Hirvijokeen. Rantaviivan pituus on 850 metriä. Lammen eteläpäässä on kovaa metsämaata, mutta muuten sen rannat ovat suota. Rannoille ei ole rakennettu mitään eikä lammelle johda teitä. Lammen lähelle pääsee tuotantoalueelle johtavilta yhdystieltä 13357. Parkanon ja Kihniön välinen raja ylittää lammen siten, että kummallekin puolelle jää yhtä suuri osuus lammesta. == Lähteet == Luokka:Nerkoonjärven valuma-alue Luokka:Kihniön järvet Luokka:Parkanon järvet
Vähä Hirvijärvi (Kihniö)

Vähä Hirvijärvi on Pirkanmaalla Kihniössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä Hirvijärvi on osa Nerkoonjärven valuma-aluetta. == Maantietoa == Järven pituus on 900 metriä, leveys 140 metriä ja sen pinta-ala on 5,3 hehtaaria. Järvi on pitkä ja hyvin kapea, ja kapeimmillaan se on alle kymmenen metriä leveä. Se sijaitsee Kihniön eteläosissa lähellä Parkanon rajaa ja Hirviperää. Sen ympäristössä on vain suota, ja siihen on yhdistetty viisi ympäröivien metsien ja soiden ojia. Yksi ojista on samalla järven laskuoja Vähä Hirvijärven luoma, joka yhtyy 2,2, kilometrin jälkeen Hirvijokeen Hirvikosken kylällä. Rantaviivan pituus on 2,1 kilometriä ja rannat ovat suota. Rannalle on rakennettu kaksi vapaa-ajan asuntoa, joille johtaa tiet metsäautoteiltä, joille pääsee valtatieltä 23. == Lähteet == Luokka:Nerkoonjärven valuma-alue Luokka:Kihniön järvet
Iso Luppolampi

Iso Luppolampi on Pirkanmaalla Kihniössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Iso Luppolampi on osa Nerkoonjärven valuma-aluetta. == Maantietoa == Lammen pituus on 600 metriä, leveys 250 metriä ja sen pinta-ala on 7,6 hehtaaria. Se sijaitsee Hirvikosken kylän kaakkoispuolella suoalueella Sormusviidan ja Nälkämäen välissä. Siihen laskee kymmenkunta ojaa, joista yksi on samalla sen laskuoja, joka yhtyy Hirvijokeen Hirvikosken kylällä. Hirvijoki laskee Nerkoonjärveen. Rantaviivan pituus on 1,4 kilometriä. Lammen eteläiset rannat ovat kovaa metsämaata ja loput ovat suota. Eteläpäässä on neljä vapaa- ajan asuntoa, joille johtaa tiet Hirvikosken ja Parkanon Karttiperän yhdistävältä tieltä. == Lähteet == Luokka:Nerkoonjärven valuma-alue Luokka:Kihniön järvet
Arvi Louhelainen

Arvi Louhelainen (4. elokuuta 1896 Juuka – 12. huhtikuuta 1949 Mänttä) oli suomalainen poliitikko, joka toimi SDP:n kansanedustajana vuosina 1922–1927. == Elämä == Arvi Louhelaisen vanhemmat olivat räätäli Samuli Jooseppi Louhelainen (1860-1914) ja Sofia Kuiri (1861-1904). Kansakoulun käytyään hän työskenteli räätälinä. Vuonna 1914 Louhelainen liittyi Juuan työväenyhdistykseen ja toimi myös sen puheenjohtajana. Sisällissodan aikana hän oli pari viikkoa valkoisten vankina. Sodan jälkeen Louhelainen työskenteli 1918–1922 sosialidemokraattien Kuopion läänin itäisen vaalipiirin piiritoimitsijana ja piirisihteerinä sekä Sortavalassa ilmestyneen Kansan Voiman avustajana Joensuussa. Hän oli myös perustamassa Sosialidemokraattista Työläisnuorisoliittoa. Vuonna 1921 Louhelainen valittiin Joensuun kaupunginvaltuustoon ja 1922 eduskuntaan. Kahden ensimmäisen vaalikautensa ajan hän oli eduskunnan nuorin kansanedustaja. Vuosina 1924–1926 Louhelainen työskenteli Vanajan kunnankirjurina ja vuodesta 1927 lähtien Mäntän kunnankirjurina ja kauppalansihteerinä. Vanajassa asuessaan hän toimi myös Hämeen Kansan avustajana. == Perhe == Arvi Louhelaisen puoliso oli Bertta Aleksandra Oivamäki (ent. Aalto), jonka kanssa hän avioitui vuonna 1936. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Joensuun kaupunginvaltuutetut Luokka:Pohjois-Karjalan vaalipiiri Luokka:Vuonna 1896 syntyneet Luokka:Vuonna 1949 kuolleet
Markku Lötjönen

Markku Lötjönen (s. 21. maaliskuuta 1967) on suomalainen uransa päättänyt pesäpalloilija. Nykyisin Lötjönen toimii urheiluhierojana. Lötjönen on Kiteen Urheilijoiden kasvatti. Hän debytoi Superpesiksessä kesäkuussa 1985. 12 vuotta kestäneellä pääsarjaurallaan Lötjönen edusti Kiteen lisäksi myös Jyväskylän Kiriä, Riihimäen Pallonlyöjiä ja Juvan Palloa.http://www.pesiksenmaailma.fi/index.php/pelaajakortit?pelaajaid=286&view;=pelaajakortti Superpesiksessä hän pelasi 253 ottelua tehden niissä 11 kunnaria, 157 lyötyä juoksua ja 103 tuotua juoksua. Peliuransa jälkeen hän on toiminut muun muassa Lappeenrannan Pesä Ysien pelinjohtajana. Lötjönen oli osallisena suomalaisen sarjapesäpallon ainoassa kuolemantapauksessa toukokuussa 1985.Savolainen, Samuel: Mies ja menneisyys. Urheilulehti K1 2016, s. 4-15 Kiteen Urheilijoiden kakkosjoukkueessa pelannut Lötjönen löi pallon Saaren Urheilijoiden siepparin Jari Kettusen ohimoon. Kettunen kuoli myöhemmin aivoverenvuotoon. == Lähteet == Luokka:Suomalaiset pesäpalloilijat Luokka:Vuonna 1967 syntyneet Luokka:Elävät henkilöt
Siirtolaisuusmuistomerkki

Siirtolaisuuden muistomerkki on Turun Koulu- ja Eerikinkadun kulmassa sijaitseva vanha kilometripylväs, jonka on Siirtolaisuusinstituutille lahjoittanut Toholammin kunta vuonna 2011. Siirtolaisuusinstituutin toimitalo on muistomerkin vieressä, ja muistomerkkiä ympäröivä pieni nurmialue on nimeltään Siirtolaisuuspuisto.Kauhanen, Riku ym.: Liikkeellä – Siirtolaisuusinstituutti 1974–2014 , Siirtolaisuusinstituutti 2014, s. 107. Ajatus Siirtolaispuistikosta ja muistomerkistä syntyi vuonna 2010. Merkiksi haluttiin kilometripylväs Toholammilta, josta lähti eniten siirtolaisia Yhdysvaltoihin, noin kolmannes koko väestöstä. Kunnassa oli jäljellä enää yksi kilometripylväs entisen Amerikanraitin, nykyisen yksityistien varressa. Siinä olevat numerot 39 ja 24 merkitsevät etäisyyksiä Kannukseen ja Lestijärvelle. Muistomerkin viereisessä laatassa lukee suomeksi, ruotsiksi ja englanniksi: ”Muistomerkki siirtolaisille, jotka eivät unohtaneet kotimaataan. Muistomerkin on lahjoittanut Toholammin kunta. Siirtolaisuusinstituutti 4.7.2011.” Muistomerkki paljastettiin Yhdysvaltain kansallispäivänä 4. heinäkuuta 2011. ==Lähteet== Luokka:Turun patsaat ja veistokset
Neoui moksoriga deulryeo

Neoui moksoriga deulryeo (, ) on televisioyhtiö SBS:n esittämä eteläkorealainen TV-sarja. Sen päärooleissa ovat Lee Jong-suk, Lee Bo-young ja Yoon Sang-hyun. == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:SBS:n televisiosarjat
Nin

Nin tai NIN voi tarkoittaa jotain seuraavista: *Nin, kaupunki Dalmatian rannikolla Kroatiassa *NIN eli Nine Inch Nails, yhdysvaltalainen rock-yhtye *NIN, Nedeljne informativne novine, serbialainen aikakauslehti ===Sukunimenä=== *Anaïs Nin (1903–1977), ranskalainen kirjailija *Andrés Nin (1892–1937), espanjalainen trotskilaisten kommunistien johtaja *Chan Ka Nin (s. 1949), kanadalainen säveltäjä
Secret Garden (televisiosarja)

Secret Garden (kansainvälinen nimi, suom. Salainen puutarha, alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Ha Ji-won, Hyun Bin ja Yoon Sang-hyun. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:Eteläkorealaiset komediasarjat Luokka:SBS:n televisiosarjat
Oliventon taistelu

Oliventon taistelu oli Bysantin ja normannien välinen taistelu, joka käytiin vuonna 1041 Italiassa Olivento-joen rannoilla. Vilhelm Apulialaisen mukaan bysanttilaiset pyrkivät havaitsemaan vihollisen heikkouksia ja käyttämään niitä hyväkseen. He kohtasivat kuitenkin murskatappion alivoimaisten normannien käsissä. Normannit vetäytyivät voittonsa jälkeen mäkilinnaansa Melfiin, josta he lähettivät joukkoja bysanttilaisten asemiin ryöstelemään ja aiheuttamaan levottomuuksia. Heidän voittokulkunsa jatkui Montemaggioren ja Montepeloson taisteluissa. == Lähteet == * === Viitteet === Luokka:1041 Luokka:Bysantin taistelut Luokka:Italian historia Luokka:Normannien taistelut
Justin Vaive

Justin Vaive (s. 8. heinäkuuta 1989 Buffalo, New York, Yhdysvallat) on yhdysvaltalainen jääkiekkoilija, joka teki kaudells 2016–2017 sopimuksen AHL- seura Rochester Americansin kanssa. Hän on Anaheim Ducksin neljännen kierroksen varaus vuodelta 2007. Hänen isänsä on entinen NHL-hyökkääjä Rick Vaive. == Ura == Vaive pelasi Miamin yliopistossa neljä kautta vuosina 2007–2011. 24\. elokuuta 2011 San Antonio Rampage kiinnitti Vaiven AHL- sopimuksella. 24\. heinäkuuta 2014 Vaive vuoden mittaisen sopimuksen ECHL- joukkue Greenville Road Warriorsin kanssa. 3. syyskuuta 2014 ennen kauden 2014-2015 alkua hän teki sopimuksen Road Warriorsin AHL-yhteistyöseura Hartford Wolf Packin kanssa. 2\. heinäkuuta 2015 Vaive teki ensimmäisen NHL- sopimuksensa siirtyessään vapaana agenttina yhden vuoden kaksisuuntaisella sopimuksella New York Islandersiin. Vaive pelasi kuitenkin koko kauden 2015–2016 Islandersin farmiseurassa Bridgeport Sound Tigersissa, jossa hän teki 63 ottelussa 17 pistettä. Hän ei jatkanut kauden jälkeen Islandersin organisaatiossa, vaan hän teki sopimuksen ECHL-joukkue Cincinnati Cyclonesin kanssa. Vaive ei pelannut kuin yhden ottelun Cyclonesissa, kun Rochester Americans solmi hänen kanssaan koesopimuksen. Onnistuneen koeajan jälkeen Vaive jatkoi koko kauden Americansissa. == Tilastot == 2007–2008 Miamin yliopisto (Ohio) NCAA 41 3 7 10 65 – – – – – 2008–2009 Miamin yliopisto (Ohio) NCAA 37 6 6 12 44 – – – – – 2009–2010 Miamin yliopisto (Ohio) NCAA 43 5 3 8 51 – – – – – 2010–2011 Miamin yliopisto (Ohio) NCAA 39 9 7 16 48 – – – – – 2011–2012 San Antonio Rampage AHL 15 0 0 0 10 – – – – – Cincinnati Cyclones ECHL 40 6 12 18 65 – – – – – 2012–2013 San Antonio Rampage AHL 41 2 2 4 38 – – – – – Cincinnati Cyclones ECHL 6 2 2 4 10 15 1 2 3 21 2013–2014 Greenville Road Warriors ECHL 13 10 8 18 20 13 6 5 11 14 Hartford Wolf Pack AHL 27 1 4 5 31 – – – – – 2014–2015 Hartford Wolf Pack AHL 62 14 18 32 94 8 0 1 1 10 2015–2016 Bridgeport Sound Tigers AHL 63 11 6 17 79 – – – – – 2016–2017 Cincinnati Cyclones ECHL 1 0 0 0 0 – – – – – Rochester Americans AHL 66 3 6 9 90 – – – – – 6 kautta yhteensä AHL 274 31 36 67 342 8 0 1 1 10 4 kautta yhteensä ECHL 60 18 22 40 95 28 7 7 14 35 == Lähteet == * * * === Viitteet === Luokka:Yhdysvaltalaiset jääkiekkoilijat Luokka:Anaheim Ducksin varaamat pelaajat Luokka:Vuonna 1989 syntyneet Luokka:Elävät henkilöt
Parker Milner

Parker Milner (s. 6. syyskuuta 1990 Pittsburgh Pennsylvania, Yhdysvallat) on yhdysvaltalainen jääkiekkomaalivahti, joka pelaa AHL-joukkue Hershey Bearsissa. == Ura == 30\. kesäkuuta 2013 Milner teki yhden vuoden mittaisen sopimuksen AHL-joukkue Bridgeport Sound Tigersin kanssa. Hän aloitti kauden Sound Tigersissa, mutta hänet lähetettiin pian Stockton Thunderiin, ECHL:ään. 19\. elokuuta 2014 Milner siirtyi vapaana agenttina yksivuotisella sopimuksella ECHL:ssä pelaavaan Quad City Mallardsiin. 2\. heinäkuuta 2015 Milner palasi AHL:ään Sound Tigersin joukkueeseen yksivuotisella sopimuksella. == Lähteet == * * * === Viitteet === Luokka:Vuonna 1990 syntyneet Luokka:Elävät henkilöt Luokka:Yhdysvaltalaiset jääkiekkomaalivahdit
Eksokuu

Eksokuu on aurinkokunnan ulkopuolella sijaitseva eli ekstrasolaarinen luonnollinen satelliitti, joka kiertää jotain muuta ekstrasolaarista taivaankappaletta. Yhtään varmistettua tapausta eksokuusta ei ole toistaiseksi löydetty. Kuiden tutkimuksista aurinkokunnassa on päätelty eksokuidenkin olevan yleisiä muissa planeettakunnissa. Valtaosa havaituista eksoplaneetoista on jättiläisplaneettoja ja Aurinkokunnassa olevilla jättiläisplaneetoilla on runsaasti kuita (Katso Jupiterin kuut, Saturnuksen kuut, Uranuksen kuut ja Saturnuksen kuut). Tämän perusteella vaikuttaa järkeenkäyvältä otaksua, että eksokuut ovat yhtä yleisiä. Perinteisesti kuiden ymmärretään kiertävän planeettaa, mutta IAU:n 2022 eksoplaneetta suosituksen mukaan ruskea kääpiö ja ruskea alikääpiö eivät ole planeettoja. Kuitenkin näillä taivaankappaleilla on kuita, joten eksokuun ei tarvitse kiertää planeettaa. Vuonna 2014 on ehkä voitu alustavasti löytää eksokuun kaltainen taivaankappale. Ongelmana eksokuilla on toisinaan vuorovesivoimista johtuva ylikuumeneminen, joka kuiden elinkelpoisuuden kannalta tarkasteltuna vähentää elämän syntymistä. Myös vuonna 2015 on havaittu mahdollinen ehdokas eksokuuksi. Kuitenkin ne vaativat lisätutkimuksia, koska eksokuiden löytäminen perinteisillä eksoplaneettojen etsintämenetelmillä on hyvin vaikeaa, koska kuut ovat kooltaan ja massaltaan pieniä. == Lähteet == Luokka:Eksoplaneettatutkimus
Miguel Fisac

thumb Miguel Fisac Serna (29. syyskuuta 1913, Daimiel – 12. toukokuuta 2006, Madrid) oli espanjalainen arkkitehti. == Lähteet == == Aiheesta muualla == * Miguel Fisac -säätiö Luokka:Espanjalaiset arkkitehdit Luokka:Vuonna 1913 syntyneet Luokka:Vuonna 2006 kuolleet
Calais’n viidakko

thumb|Telttoja Calais’n viidakossa. Kuva vuodelta 2015. Calais’n viidakko oli ranskalaisen Calais’n kaupungin liepeillä sijaitseva siirtolaisten leiri. Se oli hökkelikylä, jossa oli tuhansia asukkaita. Vuonna 2016 Ranskan hallinto päätti tyhjentää leirin ja leiri oli täysin tyhjä lokakuussa 2016.https://www.bbc.com/news/world-europe-37773848 Calais’n viidakko oli olemassa vuodesta 1999 lähtien. Siirtolaisilla oli leirissä baareja, kauppoja ja parturikampaamoja. Leirin asukkaat yrittivät päästä Britanniaan. Joka yö satoja leirin asukkaita yritti päästä aitojen läpi ja rekan kyytiin, junan katolle tai lauttaan. Euroopan pakolaiskriisin myötä rajavalvonta kiristyi ja Britanniaan oli hyvin vaikea päästä, joten siirtolaiset jäivät jumiin Calais’n viidakkoon. Leirille tulevat ihmiset eivät usein tienneet, että Britanniaan jatkaminen oli vaikeaa. Siirtolaiset halusivat Britanniaan, koska monella oli siellä sukulaisia ja ystäviä ja myös koska he uskoivat, että Britanniassa oli paremmat mahdollisuudet saada työpaikka kuin Ranskassa. Suurin osa Calais’n viidakon asukkaista oli Afrikasta ja Lähi-idästä tulleita nuoria miehiä. Leirissä asui noin 4 000 asukasta, pääosin lauta- ja pressuhökkeleissä. Leirin asukkaat tulivat toimeen lähinnä lahjoitusten avulla. Lapsiperheille lahjoitettiin asuntovaunuja. Brittiläinen hyväntekeväisyysjärjestö Human Relief Foundation tuki leiriä, mutta loppuvuodesta 2015 se totesi, että suurin osa leirin asukkaista oli elintasopakolaisia, minkä vuoksi järjestö harkitsi lahjoitusten lopettamista. == Lähteet == == Aiheesta muualla == Luokka:Ranskan kylät Luokka:Siirtolaisuus Luokka:Slummit
Ykkösen kausi 2016

Ykkösen kausi 2016 oli Suomen jalkapallon toiseksi korkeimman sarjatason Ykkösen 44. kausi. Kausi pelattiin kymmenen joukkueen kolminkertaisena sarjana. Ykkösen voittaja nousi seuraavaksi kaudeksi Veikkausliigaan ja toiseksi sijoittunut karsi liigapaikasta Veikkausliigan toiseksi viimeisen kanssa. Kaksi huonoiten sijoittunutta joukkuetta putosi Kakkoseen. Kausi alkoi 24. huhtikuuta 2016 ja se päättyi 22. lokakuuta 2016. == Joukkueet == Joukkue Kaupunki Päävalmentaja Sijoitus edellisellä kaudella AC Oulu Oulu Ekenäs IF Raasepori FC Haka Valkeakoski FC Jazz Pori FC KTP Kotka FF Jaro Pietarsaari GrIFK Kauniainen JJK Jyväskylä KPV Kokkola TPS Turku == Sarjataulukko == Sijoituksen määrittäminen: 1) Pisteet; 2) Maaliero; 3) Tehdyt maalit. == Tilastot == === Maalipörssi === Sijoitus Pelaaja Joukkue Maaleja https://www.palloliitto.fi/miestenykkonen/ottelut-ja-tulokset/maalintekijat 1\. Aristote Mboma AC Oulu 18 2\. Jussi Aalto KTP 15 Irakli Sirbiladze KPV 4\. Mikko Hyyrynen TPS 14 5\. Elias Ahde Haka 13 6\. Ilari Mettälä TPS 12 7\. Alberto Alvarado Morín Jaro 11 8\. Saša Jovović EIF 10 9\. Dani Sánchez Jazz 9 10\. Saku Leppänen JJK 8 Samu-Petteri Mäkelä Jazz Papa Niang Jaro David Ramadingaye AC Oulu Riku Sjöroos TPS Washilly Tshibasu KPV Jani Virtanen TPS 17\. Samu Alanko Jaro 7 Niko Markkula JJK Ville Oksanen KTP 20\. Dudu Haka 6 Gaël Etock JJK Niko Ikävalko KTP Claudio Matrone GrIFK Emenike Mbachu Haka Petter Meyer GrIFK 26\. Iiro Järvinen JJK 5 Boubacar Kinda EIF Tommi Kari JJK Daniel Langhoff GrIFK Matthew Mendy KPV Joni Mäkelä Haka Juuso Salonen KTP Faton Seferi GrIFK Aleksi Tarvonen KTP 35\. Zacharias Ekström EIF 4 Jonas Emet Jaro Oskari Jakonen TPS Chris James Haka Isaac Kannah KTP Mikko Manninen JJK Henri Myntti KPV Toni Tahvanainen JJK 43\. 12 pelaajaa 3 55\. 26 pelaajaa 2 81\. 35 pelaajaa 1 === Kuukauden pelaajat === * Toukokuu 2016: Washilly Tshibasu KPV * Kesäkuu 2016: Aristote Mboma AC Oulu * Heinäkuu 2016: David Ramadingaye AC Oulu * Elokuu 2016: Thomas Kula FF Jaro * Syyskuu 2016: Dani Sánchez FC Jazz ===Paras pelaaja=== Jalkapallon Pelaajayhdistys valitsi vuoden 2016 Ykkösen parhaan pelaajan pelaajien oman äänestyksen perusteella,: Aristote Mboma (AC Oulu) === Kotiotteluiden yleisömäärät === Joukkue Ottelut Yhteensä Pienin Suurin Keskiarvo 1\. JJK 14 24 300 893 3 752 1 736 2\. TPS 14 22 616 1 269 2 610 1 615 3\. AC Oulu 14 19 290 636 2 821 1 378 4\. FF Jaro 14 18 399 815 2 035 1 314 5\. FC KTP 14 17 100 630 2 365 1 221 6\. FC Haka 13 14 419 679 2 008 1 109 7\. KPV 13 10 902 405 1 634 839 8\. EIF 13 10 512 549 936 809 9\. FC Jazz 13 9 727 208 1 241 748 10\. GrIFK 13 4 072 153 482 313 Yht. 135 151 337 153 3 752 1 121 ==Lähteet== ==Aiheesta muualla== * Virallinen sivusto Luokka:Ykkösliigan kaudet Luokka:Jalkapallosarjojen kausi 2015–2016/2016
Manuel Puig

thumb|upright|Manuel Puig vuonna 1969. Juan Manuel Puig Delledonne (28. joulukuuta 1932 General Villeges, Argentiina – 22. heinäkuuta 1990 Cuernavaca, Meksiko) oli argentiinalainen kirjailija. Lapsuutensa Puig vietti pienessä kylässä pampalla mutta muutti 13-vuotiaana opiskelemaan Buenos Airesiin. Puig oli jo lapsena kiinnostunut erityisesti yhdysvaltalaisista elokuvista ja muutti vuonna 1957 Roomaan opiskelemaan elokuvaohjausta mutta oleskeli myös Tukholmassa ja Lontoossa. Hänen elokuvakäsikirjoituksensa eivät kuitenkaan saaneet hyvää vastaanottoa Buenos Airesissa, ja hän päätyi kirjoittamaan myös kirjoja. Puigin osittain omaelämäkerrallinen esikoisromaani La traición de Rita Hayworth ilmestyi vuonna 1968. Hänen toinen romaaninsa Särkyneen sydämen tango (Boquitas pintadas) ilmestyi vuonna 1969 ja kolmas romaani The Buenos Aires Affair vuonna 1973. Puigin tunnetuin teos on vuonna 1976 ilmestynyt neljäs romaani Hämähäkkinaisen suudelma (El beso de la mujer araña), jonka pohjalta on Héctor Babenco ohjannut samannimisen elokuvan (1985). Kirja oli pitkään kielletty Kuubassa. Puig muutti pois Argentiinasta 1970-luvun puolivälissä pettyneenä Perónien hallintoon. Hän asui Meksikossa, New Yorkissa ja Brasiliassa. Hän kuoli Meksikossa 57-vuotiaana 22. heinäkuuta 1990. ==Suomennetut teokset== * * * ==Lähteet== ==Aiheesta muualla== * Wheaton, Kahtleen: Manuel Puigin haastattelu The Paris Review’ssä Luokka:Argentiinalaiset kirjailijat Luokka:Vuonna 1932 syntyneet Luokka:Vuonna 1990 kuolleet
DeVante Parker

DeVante Parker (s. 20. tammikuuta 1993 Louisville, Kentucky) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa NFL-liigassa pelaavaa New England Patriotsia. ==Ura== Parker edusti Louisvillen yliopistoa neljän kauden ajan. Avauskaudellaan 2011 Parker pelasi yksitoista ottelua, joissa hän kirjautti 18 syötön vastaanottoa ja kaksi maalia. Toisena vuotenaan Parker pelasi kaikissa kolmessatoista ottelussa ja keräsi 40 syötön vastaanottoa, joista kymmenen johti maaliin. ===Miami Dolphins=== Parker oli Dolphinsin ensimmäisen kierroksen varaus vuoden 2015 NFL:n varaustilaisuudesta.Draft 2015 nfl.com Viitattu 9.1.2016 Hän pelasi avauskaudellaan neljätoista ottelua, joista Parker oli avauskokoonpanossa neljästi. Hän onnistui saamaan kauden aikana yhteensä 26 syötön vastaanottoa ja kolme maalia.DeVante Parker nfl.com Viitattu 9.1.2016 Näistä ensimmäinen syntyi marraskuussa 2015 New York Jetsiä vastaan. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1993 syntyneet Luokka:Elävät henkilöt
Kadeisha Buchanan

Kadeisha Buchanan (s. 5. marraskuuta 1995 Toronto, Ontario) on kanadalainen jalkapalloilija, joka edustaa englantilaista Chelseaa. Pelipaikaltaan Buchanan on puolustaja. Hän on pelannut ennen vuoden 2023 MM-kilpailujen alkua Kanadan naisten jalkapallomaajoukkueessa 131 ottelua ja tehnyt niissä neljä maalia. Buchanan debytoi Länsi-Virginian yliopiston Mountaineers-joukkueessa vuonna 2013. Vuonna 2013 hän pelasi lisäksi Toronto Lady Lynxin ja vuonna 2014 Ottawa Furyn paidassa W-Leagueta. Vuonna 2017 hän siirtyi ranskalaisseura Olympique Lyoniin, jossa hän pelasi yli viisi kautta ennen siirtymistään Chelseaan. Buchanan pelasi Kanadan alle 17-vuotiaiden maajoukkueen paidassa vuoden 2012 ikäluokan MM-kilpailuissa.http://www.fifa.com/fifa-tournaments/players- coaches/people=359180/ Kanadan naisten jalkapallomaajoukkueessa hän debytoi seuraavana vuonna. Vuoden 2015 MM-kotikilpailuissa Buchanan pelasi viidessä ottelussa ja hänet valittiin turnauksen parhaaksi nuoreksi pelaajaksi.http://www.fifa.com/womensworldcup/players/player=359180/played- matches.html Vuoden 2019 MM-kilpailuissa hän pelasi Kanadan kaikki neljä ottelua alusta loppuun ja teki alkulohko-ottelussa Kamerunia vastaan ottelun ainoan maalin. Olympialaisisssa Buchanan saavutti pronssia Rio de Janeirossa 2016 ja voitti kultaa Tokiossa 2021. Buchananin molemmat vanhemmat ovat syntyneet Jamaikalla. == Saavutukset == Henkilökohtainen * Vuoden 2015 MM- kilpailuiden paras nuori pelaaja == Lähteet == Luokka:Kanadalaiset jalkapalloilijat Luokka:Vuonna 1995 syntyneet Luokka:Elävät henkilöt
Antti Siivola

Antti Tapani Siivola (14. syyskuuta 1936 Hamina – 18. toukokuuta 2015 Helsinki)Kuolinilmoitus. Helsingin Sanomat 31.5.2015, s. C29. oli suomalainen fyysikko ja professori. Hän oli Helsingin yliopiston fysiikan dosentti 1966–1969, apulaisprofessori 1969–1970 ja fysiikan professori 1970–1999. Hän tutki ydinfysiikkaa.Facta 2001, WSOY 1985, 14. osa, palsta 710Luettelo fysiikan professoreista. Helsingin yliopiston opettajat ja virkamiehet. Web Archive 2015. Viitattu 24.8.2019. Siivola valmistui ylioppilaaksi 1954, filosofian kandidaatiksi 1958, lisensiaatiksi 1962 ja väitteli 1962 ja sai tohtorin arvon 1964. Hän opiskeli Yhdysvalloissa 1963–1965 Kalifornian yliopistossa post-doctoral fellow'na ja uudestaan 1966.Kuka kukin on 1978 (Runeberg.org) Tasavallan presidentti myönsi Siivolalle 1. luokan Vapaudenristin vuonna 2000. Sotilasarvoltaan Siivola oli majuri. Siivola harrasti purjehdusta. Alkuun hän purjehti optimistijollalla, sitten Windmillillä ja myöhemmin köliveneillä. Hän toimi pitkään Suomen Windmill- liiton puheenjohtajana. == Lähteet == Luokka:Suomalaiset fyysikot Luokka:Suomalaiset professorit Luokka:Helsingin yliopiston professorit Luokka:Vuonna 1936 syntyneet Luokka:Vuonna 2015 kuolleet
Christoph Sieber

Christoph Sieber (s. 9. tammikuuta 1971 Wels) on itävaltalainen uransa päättänyt kilpapurjehduksen olympiavoittaja. 177 senttimetriä pitkä ja 68 kilogrammaa painava Sieber edusti urallaan UYC Wolfgangee -seuraa.http://www.sports-reference.com/olympics/athletes/si/christoph- sieber-1.html Sieber saavutti olympiakultaa purjelautailun mistral-luokasta vuoden 2000 kesäolympialaisista Sydneystä. Vuoden 1992 kesäolympialaisissa Barcelonassa hän sijoittui samassa luokassa viidenneksi. EM-kilpailuista Sieberillä on yksi pronssi vuodelta 1994. Sieber ilmoitti uransa loppumisesta vuonna 2002.http://www.internationalwindsurfing.com/default.asp?menu=176&parent;=165&grandparent;=29&newsid;=32 == Lähteet == Luokka:Itävaltalaiset kilpapurjehtijat Luokka:Itävaltalaiset olympiavoittajat Luokka:Vuonna 1971 syntyneet Luokka:Elävät henkilöt
Marcos Pérez Jiménez

Marcos Pérez Jiménez (25. huhtikuuta 1914 Michelena, Venezuela – 20. syyskuuta 2001 Madrid, Espanja) oli ammattisotilas ja Venezuelan presidentti 1952–1958. Pérez Jiménez valmistui Venezuelan sotilasakatemiasta. Hänen poliittinen uransa alkoi vuonna 1944. Pérez Jiménez osallistui vallankaappauksiin lokakuussa 1945 ja marraskuussa 1948. Toisen vallankaappauksen jälkeen hän oli osa Venezuelaa hallinnutta sotilasjunttaa. Vuonna 1952 hänet nimitettiin presidentiksi ja vuonna 1953 perustuslakia säätävä kokous valitsi hänet tehtävään viisivuotiskaudelle vuoteen 1958 saakka. Pérez Jiménezin kautta leimasi poliisin mielivalta, vastustajien tukahduttaminen, sensuuri ja korruptio. Valtio sai tuloja öljystä ja rakennutti varoilla teitä, hotelleja, toimistorakennuksia, tehtaita ja patoja. Maa kärsi kuitenkin korkeasta inflaatiosta ja työttömyydestä. Pérez Jiménez pakotettiin luopumaan vallasta tammikuussa 1958, minkä jälkeen hän pakeni Yhdysvaltoihin. Vuonna 1963 Yhdysvallat luovutti hänet Venezuelaan oikeudenkäyntiä varten. Pérez Jiméneziä syytettiin valtion varojen kavaltamisesta. Suoritettuaan viiden vuoden vankilatuomion hän muutti Espanjaan vuonna 1968. Vuonna 1969 Pérez Jiménez valittiin poissaolevana Venezuelan senaattiin, mutta valinta hylättiin, koska hän ei ollut kirjoilla Venezuelan äänestysrekisterissä. Maaliskuussa 1972 hän ilmoitti Madridista käsin asettuvansa ehdolle Venezuelan presidentinvaaleissa. Toukokuussa 1972 Pérez Jiménez palasi vielä kerran Caracasiin, mikä johti mielenosoituksiin ja hän palasi Espanjaan. ==Lähteet== == Aiheesta muualla == Luokka:Venezuelan presidentit Luokka:Vuonna 1914 syntyneet Luokka:Vuonna 2001 kuolleet
Kalajoen hiekat

Kalajoen hiekat oli syksyllä 2011 TV5-kanavalla esitetty tositelevisio- ohjelma, jossa seurattiin viiden nuoren aikuisen ikimuistoista kesälomaa Kalajoella.Kalajoen hiekat lämmittävät syksyä Mukana olleet henkilöt olivat Tony, Tuomo, Marta, Aila ja Katri. == Jaksot == Jakso Nimi Ensiesitys 1\. Tervetuloa Kalajoen lomaidylliin - tai maanpäälliseen helvettiin 11. lokakuuta 2011 2\. Raveja, räppäreitä ja rakkautta 12. lokakuuta 2011 3\. Hävityksen puhdistus 13. lokakuuta 2011 4\. A New Beginning 14. lokakuuta 2011 5\. Kyyneliä iltanuotiolla 18. lokakuuta 2011 6\. Fishy Business 19. lokakuuta 2011 7\. Yhteinen vihollinen 20. lokakuuta 2011 8\. Let's Party! 21. lokakuuta 2011 9\. Lavatanssin hurmaa 25. lokakuuta 2011 10\. New crib 26. lokakuuta 2011 11\. Rauha maassa? 27. lokakuuta 2011 12 Confidence is a good thing? 28. lokakuuta 2011 13\. Ei savua ilman tulta 1. marraskuuta 2011 14\. Wokkidraamaa 2. marraskuuta 2011 15\. Pienissä häissä 3. marraskuuta 2011 16\. Urheilusuoritus 4. marraskuuta 2011 17\. Laiska sunnuntai 8. marraskuuta 2011 18\. Meri jäljet lyö luotoon 9. marraskuuta 2011 19\. Paluu sivistykseen 10. marraskuuta 2011 20\. Talon uusi isäntä 11. marraskuuta 2011 21\. Kunnonhuoltoa ja kunnon huoltoa 15. marraskuuta 2011 22\. Fore! 16. marraskuuta 2011 23\. Vauhtia ja vaarallisia tilanteita 17. marraskuuta 2011 24\. Totuus vai tehtävä? 18. marraskuuta 2011 25\. Friikkisirkus 22. marraskuuta 2011 26\. Kalajoki Grand Prix 23. marraskuuta 2011 27\. Ei tuu lasta eikä 24. marraskuuta 2011 28\. Nuoret lähtevät keilaamaan 25. marraskuuta 2011 29\. Ilmojen halki käy lentäjän tie 29. marraskuuta 2011 30\. Hei me lennetään! 30. marraskuuta 2011 31\. Sählyä ja sähellystä 1. joulukuuta 2011 32\. Kun illalla pullo kallistuu 2. joulukuuta 2011 33\. Banaania pyllyn alle 6. joulukuuta 2011 34\. Molemmat airot vedessä 7. joulukuuta 2011 35\. Pallo hallussa 8. joulukuuta 2011 36\. Syteen ja saveen 9. joulukuuta 2011 37\. Päivä prinsessana 13. joulukuuta 2011 38\. Lopun alkua 14. joulukuuta 2011 39\. Elämän kesä 15. joulukuuta 2011 40\. Kaikkien aikojen kesäloma 16. joulukuuta 2011 == Lähteet == Luokka:Suomalaiset televisio-ohjelmat Luokka:TV5:n televisio-ohjelmat
Eero Lappalainen

Eero Lappalainen (12. toukokuuta 1889 Kuopion maalaiskunta - 7\. toukokuuta 1962 Kuopio) oli suomalainen muusikko, josta tuli maalaisliittolaisten sanomalehtien toimittaja ja päätoimittaja yhteensä yli neljänkymmenen vuoden ajaksi. Lappalaisen vanhemmat olivat maanviljelijä Kustaa Lappalainen ja Johanna Qvick. Hänen ensimmäinen puolisonsa vuodesta 1915 oli Lyydi Korhonen (k. 1933) ja toinen vuodesta 1934 Lyydi Korhosen sisar Bertta Korhonen. Lappalainen oli musiikillisesti lahjakas. Hän meni 13-vuotiaana Helsingin Filharmonisen Seuran orkesterikouluun ja toimi sieltä valmistumisensa jälkeen kolme vuotta seuran orkesterissa, kunnes siirtyi 1912 Kuopion Musiikinystävien yhdistyksen orkesterin konserttimestariksi ja viulunsoiton opettajaksi. Hän jatkoi musiikin opiskeluaan Pietarin konservatoriossa Jāzeps Vītolsin johdolla, mutta palasi Suomeen vuonna 1917 Venäjän vallankumouksen alettua. Seuraavan vuoden alusta hänestä tuli Saarijärven Paavo -lehden toimitussihteeri ja toimittaja Jyväskylässä. Maalaisliiton piirisihteerinä hän toimi Jyväskylässä 1922 ja piirin puheenjohtajana 1923-1926. Viimeksi mainittuna vuonna hän siirtyi Maakansan toimittajaksi Viipuriin. Lehden päätoimittaja hänestä tuli 1932. Lapin Kansan päätoimittajana Rovaniemellä Lappalainen työskenteli 1940-1943, mutta palasi Kuopioon vuoden 1943 alussa Savon Sanomat -lehden päätoimittajaksi. Lehdessä hän työskenteli aina eläkkeelle jäämiseensä asti vuonna 1960. Lehti kohosi hänen johdollaan maakunnan ykköslehdeksi. ==Lähteet== Luokka:Suomalaiset päätoimittajat Luokka:Suomalaiset muusikot Luokka:Vuonna 1889 syntyneet Luokka:Vuonna 1962 kuolleet
Mikko Pehkonen (kansanedustaja)

Mikko Pehkonen (2. kesäkuuta 1879 Pielisjärvi – 29. lokakuuta 1958 Polvijärvi) oli suomalainen poliitikko, joka toimi SDP:n kansanedustajana vuosina 1919–1922. == Elämä == Pielisjärven Lieksassa syntyneen Mikko Pehkosen vanhemmat olivat maanvuokraaja Juhana Pehkonen (1848-1900) ja Margreta Toivanen (1849-1897). Kansakoulun jälkeen hän työskenteli uittomiehenä ja tehdastyöläisenä, kunnes lähti Helsinkiin puusepän oppiin. Vuonna 1901 Pehkonen liittyi Helsingin työväenyhdistyksen puuseppien ammattiosastoon. Samalla hän paikkasi puuttuvaa koulusivistystään iltakursseilla ja ahkeralla itseopiskelulla. Vuosina 1903-1910 Pehkonen oli siirtolaisena Yhdysvalloissa, jossa hän työskenteli rakennuspuuseppänä. Pehkonen vaikutti myös amerikansuomalaisissa työväenjärjestöissä. Kotimaahan palattuaan hän ryhtyi maanviljelijäksi Polvijärven Kinahmoon. Sisällissodan aikana Pehkonen oli valkoisten vankina, mutta ei saanut syytettä. Pehkonen valittiin eduskuntaan vuonna 1919. Ainoaksi jääneen kansanedustajakautensa jälkeen hän lähti jälleen siirtolaiseksi Yhdysvaltoihin. Pehkonen palasi Suomeen 1927 ja rakensi maatalon Viinijärven rannalle Polvijärven Sotkumaan. Hän oli Polvijärven kunnanvaltuuston varapuheenjohtaja ja kuului Osuusliike Oma-Avun hallintoneuvostoon. Työväenliikkeessä Pehkonen tunnettiin erityisesti toiminnan miehenä. Hän avusti paikallisia työväenyhdistyksiä rahallisesti ja osallistui useiden työväentalojen rakennusprojekteihin. Pehkonen lahjoitti tontin työväentaloa varten myös kotikylänsä Sotkuman työväenyhdistykselle. == Perhe == Mikko Pehkonen oli naimisissa vuodesta 1904 Emilia Kallion kanssa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Polvijärven kunnanvaltuutetut Luokka:Pohjois-Karjalan vaalipiiri Luokka:Vuonna 1879 syntyneet Luokka:Vuonna 1958 kuolleet
Antero Nyrkkö

Anders (Antero) Edvard Nyrkkö (26. helmikuuta 1889 Viipuri – 27. lokakuuta 1928 Viipuri) oli suomalainen poliitikko, joka toimi SDP:n kansanedustajana vuosina 1919–1922. Hän oli sisällissodan jälkeisten vuosien merkittävimpiä viipurilaisia sosialidemokraatteja. == Elämä == Antero Nyrkön vanhemmat olivat viipurilainen työmies Matti Nyrkkö (1857-1926) ja Saara Makkonen (1858-1931). Kansakoulun jälkeen hän työskenteli muun muassa satamatyömiehenä. Nyrkkö hankki sivistystä itseopiskelulla ja liittyi 17-vuotiaana Talikkalan työväenyhdistykseen. Nyrkkö toimi aktiivisesti Suomen Sosialidemokraattisessa Nuorisoliitossa ja oli erityisen kinnostunut ajamaan uskonnonvapautta. Suoritettuaan Sosialidemokraattisen puolueopiston kurssin 1911-1912 hän siirtyi puoluetehtäviin toimien muun muassa kiertävänä puhujana. Nyrkkö vaikutti myös Suomen Tehdas- ja Sekatyöväen Liitossa ja oli Suomen Kuljetustyöntekijäin Liiton alaisen Viipurin Satamatyömiesyhdistyksen taloudenhoitaja. Hän pysyi erossa sisällissodan tapahtumista, mutta toimi punaisten valitseman Viipurin maalaiskunnan kunnanvaltuuston varapuheenjohtajana. Syksyllä 1918 Nyrkkö oli käynnistämässä sodan lamauttamaan sosialidemokraattien puoluetoimintaa. Hän oli myös perustamassa sanomalehti Kansan Työtä ja kuului lehden johtokuntaan. Vuonna 1919 Nyrkkö valittiin sosialidemokraattien Viipurin läntisen vaalipiirin piirisihteeriksi ja samana vuonna hänestä tuli kansanedustaja. Nyrkkö oli presidentin valitsijamies vuoden 1925 presidentinvaaleissa sekä Viipurin maalaiskunnan kunnavaltuuston puheenjohtaja ja Viipurin kaupunginvaltuuston jäsen. Antero Nyrkkö kuoli Papulan sairaalassa pitkäaikaiseen keuhkotautiin lokakuussa 1928 vain 39-vuotiaana. Hän oli Viipurin seudun hautausmaayhdistyksen perustajana aktiivisesti puuhannut kaupunkiin uskonnotonta hautausmaata, joka valmistui syksyllä 1928 Viipurin maalaiskunnan Karhunsuolle Viipurin maaseurakunnan uuden hautausmaan viereen. Nyrköstä tuli ensimmäinen Sovintola-nimiseen hautausmaahan haudattu vainaja. == Perhe == Antero Nyrkön puoliso oli viipurilainen Sofia Seppänen (1888-1973), jonka kanssa hän avioitui vuonna 1915. Heillä oli kaksi lasta. == Lähteet == == Aiheesta muualla == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Viipurin kaupunginvaltuutetut Luokka:Viipurin maalaiskunnan kunnanvaltuutetut Luokka:Ateismiaktivistit Luokka:Viipurin läänin läntinen vaalipiiri Luokka:Vuonna 1889 syntyneet Luokka:Vuonna 1928 kuolleet